ფლავია პენეტა

ფლავია პენეტა (; დ. 25 თებერვალი, 1982, ბრინდიზი, იტალია) — იტალიელი ყოფილი პროფესიონალი ჩოგბურთელი, მსოფლიოს ყოფილი მეექვსე ჩოგანი.

პენეტას 1 დიდი სლემის ტურნირი აქვს მოგებული – 2015 წელს აშშ-ის ღია პირველობის ფინალში, მან თანამემამულე რობერტა ვინჩი ორ სეტში დაამარცხა. მატჩის დასრულების შემდეგ დაჯილდოების ცერემონიაზე, პენეტამ განაცხადა, რომ წლის ბოლოს დაასრულებდა პროფესიონალურ კარიერას. ჯამში მას WTA-ის 11 ტურნირი აქვს ერთეულებში მოგებული. იგი იყო პირველი იტალიელი ქალი ჩოგბურთელი, რომელიც ერთეულთა მსოფლიო რეიტინგის ათეულში შევიდა.

წყვილებში პენეტას ერთხელ აქვს ავსტრალიის ღია პირველობა მოგებული. იგი გახდა პირველი იტალიელი ქალი ჩოგბურთელი, რომელმაც წყვილთა რეიტინგში შეძლო პირველი ადგილის დაკავება. წყვილებში მან ასევე ერთხელ მოიგო წლის შემაჯამებელი ტურნირი. ჯამში იტალიელმა ჩოგბურთელმა 17 წყვილთა ტურნირზე გაიმარჯვა.

სანაკრებო დონეზე, პენეტამ ოთხჯერ მოიგო ფედერაციის თასი იტალიის ნაკრებთან ერთად.

პირადი ცხოვრება
ფლავია პენეტა დაიბადა ბრინდიზში 1982 წლის 25 თებერვალს. ჰყავს უფროსი და. ჩოგბურთის თამაში 5 წლის ასაკში მამასთან ერთად დაიწყო. ფლავიას ფავორიტი ჩოგბურთელი, ერთეულებში დიდი სლემის 9 გზის გამარჯვებული მონიკა სელეში იყო.

2016 წელს, პენეტა იტალიელ ჩოგბურთელ ფაბიო ფონინიზე დაქორწინდა. 2017 წლის 19 მაისს, წყვილს ვაჟი შეეძინა, რომელსაც ფედერიკო დაარქვეს.

სტატისტიკა და მიღწევები

დიდი სლემის ტურნირების ფინალები
ერთეულები: 1 (1–0)
შედეგიწელიტურნირისაფარიმეტოქეანგარიშიგამარჯვება2015აშშ-ის ღია პირველობა (1)ჰარდი რობერტა ვინჩი7–6(7–4), 6–2

წყვილები: 3 (2–1)
შედეგიწელიტურნირისაფარიმეწყვილემეტოქეებიანგარიშიმარცხი2005აშშ-ის ღია პირველობაჰარდი ელენა დემენტიევა ლიზა რეიმონდი სამანტა სტოსური2–6, 7–5, 3–6გამარჯვება2011ავსტრალიის ღია პირველობა (1)ჰარდი ხისელა დულკო ვიქტორია აზარენკა მარია კირილენკო2–6, 7–5, 6–1მარცხი2014აშშ-ის ღია პირველობაჰარდი მარტინა ჰინგისი ეკატერინა მაკაროვა ელენა ვესნინა6–2, 3–6, 2–6

წლის შემაჯამებელი ტურნირის ფინალი: 1 (1–0)
შედეგიწელიტურნირისაფარიმეწყვილემეტოქეებიანგარიშიგამარჯვება2010WTA-ის ტურის ჩემპიონატი, დოჰა (1)ჰარდი ხისელა დულკო კვეტა პეშკე კატარინა სრებოტნიკი7–5, 6–4

 რესურსები ინტერნეტში 


 პენეტა WTA-ს ოფიციალურ საიტზე
 პენეტა ITF-ის ოფიციალურ საიტზე 
 პენეტა ფედერაციის თასის ოფიციალურ საიტზე 

სქოლიო

კატეგორია:იტალიელი ჩოგბურთელები
კატეგორია:ავსტრალიის ღია პირველობის ჩემპიონები ჩოგბურთში
კატეგორია:აშშ-ის ღია პირველობის ჩემპიონები ჩოგბურთში
კატეგორია:დაბადებული 1982
კატეგორია:დაბადებული 25 თებერვალი
კატეგორია:ცოცხალი ადამიანები